Dangane da batun tsaro kuwa rundunar sojin Najeriya ta ce a cikin ‘yan lokutan nan ana samun gagarumin ci gaba wajen murkushe ‘yan ta’adda na Boko Haram a cikin jahar Borno, inda suka kafa babbar tungarsu a kasar, inda bayanin ya tabbatar da cewa an fatattaki ‘yan ta’addan daga garuruwa da dama da suka kwace iko da su a lokutan baya, wanda hakan ne ma ya sanya su cana salon kai harinsu, domin a halin yanzu ba za su iya tunkarar sojojin Najeriya ba, sai dai su fakaici idanun jama’a su kai hare-haren bam a cikin kasuwanni, da masallatai, da sauran wuraren hada-hadar jama’ar.
